ગાયકવાડ સ્ટેટ માંથી વાર્ષિક મહેસૂલ લેવા માટે જ્યારે રાજ્યના માણસો આવતા ત્યારે કોદરામ ગામના તમામ મોટીયારો (જુવાનો) પોતાના ઘરડા કુટુંબીજનોને ગામમા મૂકીને પાલણપુર સ્ટેટ માં જતા રહેતા.અને ગામના ઘરડીયા રાજના માણસોને એવુ કહેતા કે,અમો તો પાલનપુર સ્ટેટ માં છીએ એટલે છોકરાઓ મહેસૂલ ભરવા ત્યા ગયા છે.એ જ રીતે પાલણપુર સ્ટેટ માંથી પટવારી તેના કાફલા સાથે મહેસૂલ લેવા આવતા ત્યારે તેઓને એવુ કહેવામા આવતુ કે, અમે તો ગાયકવાડ સ્ટેટ માં છીએ એટલે લોકો ત્યા મહેસૂલ ભરવા માટે જ ગયા હશે. આવુ કહીને ગામ લોકો મહેસૂલ વેરો બચાવી લેતા હતા.થોડાક સમય આમ ચાલ્યા પછી પાલણપુર સ્ટેટ અને ગાયકવાડ સ્ટેટના રાજવીઓ ધ્વારા મસલત કરી કોદરામવાસીઓ પાસેથી મહેસૂલ કઈ રીતે વસુલ કરવુ તે નક્કી કરવામા આવ્યુ.